laion/Wikipedia-Exotic huggingface dataset:
ჩაჩაკომანი

ჩაჩაკომანი (ესპ. Chachacomani) — მწვერვალი ბოლივიაში. მდებარეობს ანდების შემადგენელი ნაწილის, კორდილიერა-რეალის მთათა სისტემაში, ტიტიკაკას ტბის აღმოსავლეთით. მისი სიმაღლე ზღვის დონიდან 6074 მეტრია, ბოლომდე ზუსტი სიმაღლე დაუდგენელია და შეიძლება ცდომილება 20 მეტრს შეადგენდეს, თუმცა დადასტურებულია, რომ 6000 მეტრზე მაღალია. მიიჩნევა კორდილიერა-რეალის ერთ-ერთ ყველაზე ძნელად დასაპყრობ მწვერვალად. მთის ძირში, წარმოიქმნება რამდენიმე განსხვავებული მიკროკლიმატი, რომელიც ხელს უწყობს ფრინველთა მრავალი სახეობის გავრცელებას. ფოტოები დაარქივებული 2011-02-16 საიტზე Wayback Machine. ↑ Chachacomani 6074m. Andes. ციტირების თარიღი: 2009-03-28. ↑ CHACHACOMANI 6150 mtrs.. Inca Land Tours. ციტირების თარიღი: 2009-04-28.
ილიმანი

ილიმანი (ესპ. Illimani) — მთა ბოლივიაში. მდებარეობს ანდების შემადგენელი ნაწილის, კორდილიერა-რეალის მთათა სისტემაში, ლა-პასის დასავლეთით. მისი სიმაღლე ზღვის დონიდან 6438 მეტრია და წარმოადგენს ბოლივიის სიმაღლით მეორე (ნევადო-სახამის შემდეგ) და სამხრეთ ამერიკის მეთვრამეტე მთას. თოვლის ხაზი ზღვის დონიდან 4570 მეტრზე გადის. ჩრდილოეთ კალთებზე მდებარეობს მყინვარები. მთას ოთხი მწვერვალი გააჩნია, რომელთაგან უმაღლესია ნევადო-ილიმანი, ალპინისტებში საკმაოდ პოლულარული მწვერვალი. გეოლოგიურად, ილიმანი გრანოდიორიტისაგან შედგება და მიეკუთვნება კაინოზოურ ჯგუფს. ილიმანი ლა-პასის თითქმის ყველა ადგილიდან ჩანს და ამ ქალაქის ერთ-ერთ სიმბოლოს წარმოადგენს. Illimani on Peakware დაარქივებული 2013-04-24 საიტზე Wayback Machine. ↑ The 6000m peaks of the Andes. andes.org.uk. ციტირების თარიღი: 2007-04-13.
პოლ როჯერსი

პოლ ბერნარდ როჯერსი (დ. 1949 წლის 17 დეკემბერს, მიდლზბრო, ინგლისი) — ინგლისელი როკ მუსიკოსი, სიმღერების ავტორი და ვოკალისტი, რომელმაც სახელი გაითქვა 1970-იან და 1980-იან წლებში ჯგუფებთან The Firm და The Law. უკანასკნელ წლებში იგი აქტიურობდა პროექტში Queen + Paul Rodgers, რომელშიც ჯგუფ Queen-ში დარჩენილი ორი წევრი, ბრაიან მეი და როჯერ ტეილორიც მონაწილეობდნენ. ჟურნალმა Rolling Stone როჯერსს მიანიჭა #55 ადგილი ყველა დროის 100 საუკეთესო მომღერლის სიაში. Cut Loose (1983) Muddy Water Blues: A Tribute to Muddy Waters (1993) The Hendrix Set (საკონცერტო EP, 1993) Live: The Loreley Tapes (საკონცერტო ალბომი, 1996) Now (1997) Now and Live (2CD კრებული, 1997) Electric (2000) Live in Glasgow (2007) Live at Hammersmith Apollo 2009 (2010) The Royal Sessions (2014) Tons of Sobs (1968) Free (1969) Fire and Water (1970) Highway (1970) Free Live! (საკონცერტო ალბომი, 1971) Free at Last (1972) Heartbreaker (1973) The Free Story (1973) The Best of Free (1991) Bad Company (1974) Straight Shooter (1975) Run With the Pack (1976) Burnin' Sky (1977) Desolation Angels (1979) Rough Diamonds (1982) The Original Bad Company Anthology (კრებული, 1999, პოლ როჯერსის პროდიუსერობით) In Concert: Merchants of Cool (2002) Hard Rock Live (2010) The Firm (1985) Mean Business (1986) The Firm Live at Hammersmith 1984 (DVD, 1984, შეზღუდული გამოცემა) Five From the Firm (DVD, 1986) The Law (1991) საკონცერტო ალბომები Return of the Champions (CD/LP/DVD, 2005) Super Live in Japan (DVD, 2006; იაპონია) Live in Ukraine (CD/DVD, 2009) სტუდიური ალბომები The Cosmos Rocks (CD 2008) სინგლები "Reachin' Out" / "Tie Your Mother Down" (CD სინგლი, 2005, ევროპა) "Say It's Not True" (ჩამოტვირთვა/CD სინგლი, 2007) "C-lebrity" (ჩამოტვირთვა/CD სინგლი, 2008) სხვა ალბომები The A-Z of Queen, Volume 1 (ორი ვიდეო) ↑ Deutsche Nationalbibliothek Record #134499891 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Strong, Martin C. (2000). The Great Rock Discography, 5th, Edinburgh: Mojo Books, გვ. 819. ISBN 1-84195-017-3.  ↑ Rollingstone.com. დაარქივებულია ორიგინალიდან — 2015-12-29. ციტირების თარიღი: 2011-03-28. ვიკისაწყობში არის გვერდი თემაზე: პოლ როჯერსი ოფიციალური საიტი ინტერვიუ ჟურნალთან MSS დაარქივებული 2007-09-28 საიტზე Wayback Machine. ფანების გვერდი
მის ბოლივია

მის ბოლივია Miss Bolivia — ყოველწლიური სილამაზის კონკურსი, რომელიც ბოლივიაში 1959 წლიდან ტარდება. კონკურსის მიზანია გამოავლინოს მის სამყაროსა და მის მსოფლიოს კონკურსზე წარსადგენი კანდიდატები. ამჟამად, მის ბოლივიის ტიტულს ატარებს ოლივია პინეირო ქალაქ სანტა-კრუს-დე-ლა-სიერიდან. მან ეს სტატუსი მიიღო 2010 წლის 26 აგვისტოს. აღსანიშნავია, რომ მის სამყაროსა და მის მსოფლიოს კონკურსებზე ბოლივიელ მონაწილეს დღემდე არასოდეს გაუმარჯვია. მის ბოლივიაზე კანდიდატები მონაწილეობას იღებენ ბოლივიის ადმინისტრაციული ერთეულების, დეპარტამენტების დონეზე, ანალოგიურ კონკურსებში გამარჯვების შემდეგ. ოფიციალური საიტი ↑ http://www.lapatriaenlinea.com/?nota=39266
აბრეშუმის ჭია

აბრეშუმის ჭია — თუთის აბრეშუმხვევიას (აბრეშუმის პეპლის) ლარვა (მატლი). ზრდის დასრულებამდე აბრეშუმის ჭია 4-ჯერ იცვლია კანს, აქვს 5 ასაკი. გამოჩეკიდან ზრდის დასრულებამდე წონაში 10000-ჯერ მატულობს, სიგრძეში — 20-ჯერ (4 მმ-იდან 80 მმ-მდე). თუთის აბრეშუმხვევიას განვითარების ციკლში მხოლოდ აბრეშუმის ჭია იღებს საკვებს. ლარვის ფაზა 28–35 დღეს გრძელდება. ამ ვადის შემცირება შეიძლება კვებისა და ტემპერატურის საგანგებო რეჟიმის შექმნით. აბრეშუმის ჭიის გამოკვება ხდება სპეციალურ საჭიეში ან დროებით გამოყოფილ შენობაში. გამოკვებას წინ უძღვის სპეციალურ შენობაში, ინკუბატორში, გრენის გამოცოცხლება. ინკუბატორიდან აბრეშუმის ჭია საჭიეში გადაჰყავთ და საგანგებო თაროებზე — ლასტებზე ათავსებენ. გამოკვება 28–35 დღეს გრძელდება, განსაკუთრებული ყურადღება ექცევა ჭიის პირველ სამ ასაკს. პირველი ორი ასაკის ჭიას კვებავენ ინკუბატორთან არსებულ დამხმარე შენობაში, სადაც სათანადო პირობებია შექმნილი. ამის შემდეგ ჭიას მეაბრეშუმეებს ურიგებენ. გამოკვების ხანგრძლივობა საგანგებო კვებისა და ტემპერატურის რეჟიმის პირობებში შეიძლება 21–22 დღემდე დავიყვანოთ. სანაშენე გამოკვებისათვის რეკომენდებულია ტემპერატურისა და ჰაერის შეფარდებითი ტენიანობის შემდეგი რეჟიმი: I–III ასაკში — 25–26°C და 65–75%, IV–V ასაკში — 22–23°C და 65–75%, ხოლო პარკის ახვევის დროს — 24–25°C და 60–70%. სანაშენე გამოკვების ხანგრძლივობა 26–30 დღეა. გამოკვების განმსაზღვრელი ერთ-ერთი ძირითადი ფაქტორია საკვები, მისი რაოდენობა და ხარისხი. ერთი კოლოფი აბრეშუმის ჭიის გამოსაკვებად საჭიროა 1000 კგ-მდე თუთის ფოთოლი: I ასაკში — 10კგ-მდე, II — 20 კგ-მდე, III — 70 კგ-მდე, IV — 180 კგ-მდე, V — 720 კგ-მდე. ფოთოლს მეტწილად საღამოს იმარაგებენ და გრილად ინახავენ. პირველი ორი ასაკის ჭიისათვის საჭიროა ცილით მდიდარი ყლორტის ნორჩი ფოთოლი. I–II ასაკის ჭიას დაჭრილ ფოთოს აძლევენ, III ასაკისას — წვრილ ყლორტს, IV ასაკისას — ყლორტსა და შეფოთლილ პატარა ტოტს, V ასაკისას — შეფოთლილ ტოტს. პირველი სამი ასაკის ჭიას დღე-ღამეში 10–12-ჯერ კვებავენ (აქედან 1–4-ჯერ ღამით), IV ასაკისას — 6–8-ჯერ, V ასაკისას — 4–5-ჯერ. გამოსაკვებ თაროზე გროვდება ნაძირი: საკვების ნარჩენები, ექსკრემენტი და დაღუპული ჭია. I ასაკში ჭიას ნაძირს არ აცლიან, II ასაკში 2-ჯერ აცლიან, III ასაკიდან კი — ყოველ მესამე დღეს. ნაძირის გამოსუფთავებისას ნახვრეტებიან გადასაყვან ქაღალდს იყენებენ. გამოკვების დროა ადრე გაზაფხული, ზაფხული და შემოდგომა. აბრეშუმის პარკი მეაბრეშუმეობა ლობჟანიძე ვ., ქართული საბჭოთა ენციკლოპედია, ტ. 1, თბ., 1975. — გვ. 36.
ხალხური მუსიკა

ხალხური მუსიკა აღნიშნავს მუსიკალურ ფოლკლორს. ეს ტერმინი ჩამოყალიბდა XIX საუკუნეში და სხვადასხვა ახსნა აქვს. მასში ძირითადად იგულისხმება როგორც ვოკალური, ასევე უცნობ კომპოზიტორთა მიერ შექმნილი ინსტრუმენტული ნაწარმოებები. XX საუკუნის შუა წლებიდან ხალხურ მუსიკას უწოდებენ პოპულარული მუსიკის ისეთ ტიპს, რომელიც ეფუძნება ტრადიციულ მუსიკას. აღრეულ ჟანრებს შორის არის: ფოლკ როკი, ელექტრონული ფოლკი, ფოლკ მეტალი, პროგრესული ფოლკი, ფსიქოდელიური ფოლკი, ფრიკ ფოლკი და ნეოფოლკი. მსოფლიო და ხალხური მუსიკის სექცია ბრიტანეთის ბიბლიოთეკის აუდიოსაცავში დაარქივებული 2007-02-02 საიტზე Wayback Machine. მსოფლიოს ხალხური სიმღერების ტექსტები დაარქივებული 2011-01-01 საიტზე Wayback Machine. www.traditional-songs.com მსოფლიოს ხალხური სიმღერების ნოტები
The Essential Clash

The Essential Clash — The Clash-ის საუკეთესო ჰიტების კრებული, გამოცემული 2003 წელს. ის არის Sony BMG-ის კომპილაციების სერიის, The Essential, ნაწილი. ალბომი ეძღვნება ჯო სტრამერს, რომელიც მისი შედგენის დროს გარდაიცვალა. შეცდომით, სინგლ This Is Radio Clash-ის B-მხარის ჩანაწერი Radio Clash კომპილაციის ამერიკულ ვერსიაში შეტანილია A-მხარის სახელწოდებით — This Is Radio Clash. იგივე მოხდა ჯგუფის კიდევ ერთ კრებულზე Super Black Market Clash. ორივე ჩანაწერს აქვს ერთი და იგივე სიგრძე. ისინი განსხვავდებიან მხოლოდ მიქსით და ტექსტით. სათაურებისა და ჩანაწერების მსგავსებამ დააბნია არა მხოლოდ ფანები, არამედ ხმისჩამწერი კომპანიებიც. სიმღერების განსხვავება შესაძლებელია დასაწყისის ტექსტით. This Is Radio Clash იწყება სიტყვებით „This is radio clash on pirate satellite, Orbiting your living room, cashing in the bill of rights“, ხოლო Radio Clash — „This is radio clash resuming of transmission, beaming from the mountain tops using aural ammunition.“ ამ ორი კრებულის გარდა, ყველა დანარჩენ კომპილაციაზე (მათ შორის The Essential Clash-ის ევროპულ ვერსიშიც), სადაც მითითებულია This Is Radio Clash, შეტანილია ორიგინალური სიმღერა და არა მისი B-მხარე. ყველა სიმღერის ავტორი — ჯო სტრამერი და მიკ ჯოუნსი, გარდა მითითებულისა. ბრიტანულ ვერსიაში ასევე შესულია 1977, მეორე სიმღერად. ყველა სიმღერის ავტორი — The Clash, გარდა მითითებულისა. Clash on Broadway Trailer, შეიცავს London Calling-სა და Radio Clash-ს White Riot Complete Control Tommy Gun Clampdown Train in Vain London Calling Bankrobber The Call Up Rock the Casbah Should I Stay or Should I Go? (საკონცერტო) Career Opportunities (საკონცერტო) Hell W10 - რეჟისორი ჯო სტრამერი. გადაღებული 1983 წელს პრომო კადრები (1976) - შეიცავს 1977-ს, White Riot-სა და London's Burning-ს დისკოგრაფია I Fought the Law (ცოცხალი, ფილმიდან უხეში ბიჭუნა) ინტერვიუ (London Weekend Show 1976) ↑ Allmusic review ↑ The Music Box review ↑ NME review ↑ Pitchfork Media review ↑ Rolling Stone review ↑ "The Clash – The Essential". Charts.org.nz. Hung Medien. ↑ "The Clash – The Essential". Swedishcharts.com. Hung Medien. ↑ "2003-03-22 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „The Clash ალბომების და სიმღერების ისტორია ჩარტებში (Billboard 200)“. Billboard.
ტრადიციული ანიმაცია

ტრადიციული ანიმაცია, რომელსაც ასევე უწოდებენ კლასიკურ და ნახატ ანიმაციას — ერთ-ერთი უძველესი და ისტორიულად ანიმაციის ყველაზე პოპულარული ფორმა. ტრადიციულ ანიმაციაში ყოველი კადრი იხატება ხელით. ტრადიციული ანიმაცია ხოლმე გამოიყენება როგორც კომპიუტერული ანიმაციის საპირისპირო მნიშვნელობის მქონე ტერმინი. ტრადიციული მეთოდით შექმნილი ანიმაცია, ისევე როგორც კინოინდუსტრიის სხვა პროდუქცია, ეფუძნება კადრირებას. კადრირება ანიმაციაში წარმოადგენს სურათებისა და ანოტაციების წყობას, რომელიც კომიქსის მსგავსია. სურათების მეშვეობით გადამღები გუნდი კადრის კომპოზიციურ წყობას ეცნობა. კადრირების მხატვრები დრო და დრო ესაუბრებიან რეჟისორს. ხშირად, სანამ შედგება საბოლოო დამტკიცება, მიმდინარეობს კადრირების შეცვლა. უშუალოდ გადაღების პროცესამდე ხოლმე იწერება გამხმოვანებელთა ხმები. ძირითადად, ეს ხდება იმისათვის, რომ ფილმის მომზადებისას ყველა პერსონაჟის პირი ხმასთან ერთად სინქრონულად მოძრაობდეს. როგორც წესი, მზა ხმასთან ანიმაციის სინქრონიზაცია უფრო ადვილია, ვიდრე არსებულ ანიმაციასთან - ახლადჩაწერილი ხმის. გახმოვანებაში ასევე შედის: მუსიკა, ხმოვანი ეფექტები, მსახიობთა დიალოგები. მუსიკა და ხმოვანი ეფექტები ხშირად ფილმს მონტაჟისას ემატება. 1930-იან წლებამდე გადაღებულ ხმოვან ანიმაციურ ფილმებს ახლდა ფილმის შემდგომ სინქრონიზებული გახმოვანება. როგორ იღებენ ანიმაციურ ფილმს დაარქივებული 2006-09-25 საიტზე Wayback Machine. ესეები ანიმაციის შექმნის პროცესებზე დაარქივებული 2007-09-27 საიტზე Wayback Machine.
აბრეშუმხვევიასებრნი

აბრეშუმხვევიასებრნი (ლათ. Bombycidae) — მწერების ოჯახი ქერცლფრთიანების რიგისა. სხეული შედარებით მასიური აქვთ, პირის აპარატი - რუდიმენტული, ულვაშები - სავარცხლისებრი, წინა ფრთების გარეთა კიდე - ამონაკვთული, ბოლოები - ნამგლისებრი. მატლის სხეულის წინა ნაწილი ვიწროა. მუცლის მერვე სეგმენტზე აქვს მოკლე, ქაცვისებრი გამონაზარდები. აბრეშუმხვევიასებრთა ოჯახი 20-მდე გვარს აერთიანებს. უმრავლესობა ტროპიკულ ქვეყნებში ბინადრობს. კერძოდ საქართველოში, მოშენებულია თუთის აბრეშუმხვევია. ქართული საბჭოთა ენციკლოპედია, ტ. 1, თბ., 1975. — გვ. 36.
6 აპრილი

6 აპრილი — გრიგორიანული კალენდრის მე–96 დღე (ნაკიან წლებში - 97–ე დღე). წლის ბოლომდე დარჩენილია 269 დღე. ძვ. წ. 46 : იულიუს კეისარმა თაფსუსის ბრძოლაში დაამარცხა პომპეუსის მომხრეთა გაერთიანებული ჯარები, რომელშიც ნუმიდიელები მეტელუს სციპიონისა და იუბას მეთაურობით იბრძოდნენ. 648 : ყველაზე ადრეული აღრიცხული მზის დაბნელება ძველი ბერძნების მიერ. 1561 : ციხედიდის ბრძოლა. ქართველები დამარცხდნენ ყიზილბაშებთან. 1652 : ჰოლანდიელი მეზღვაური იან ვან რიბეეკი პირველ მუდმივ ევროპულ დასახლებას აფუძნებს სამხრეთ აფრიკაში, რომელიც შემდგომში ცნობილი გახდა, როგორც კეიპტაუნი. 1782 : რამა I ცვლის სიამის მეფე ტაქსინს და დასაბამს აძლევს ჩაკრის დინასტიას. 1814 : ნაპოლეონ ბონაპარტი გადადგა. ის შემდეგ გადასახლებული იქნა ელბაზე. 1886 : ბრიტანეთის კოლუმბიის ერთ-ერთი ყველაზე ახალგაზრდა ქალაქი ვანკუვერი დაარსდა. 1896 : თანამედროვეობის პირველი ოლიმპიური თამაშების გახსნა ათენში. 1917 : აშშ-მ ომი გამოუცხადა გერმანიას. 1994 : კიგალის აეროპორტში, რუანდა, დაშვებისას თვითმფრინავის, რომელშიც იმყოფებოდნენ რუანდისა და ბურუნდის პრეზიდენტები, ჩამოგდებამ დასაბამი მისცა რუანდის გენოციდს. 2009 : მიწისძვრამ ლ’აკვილაში (იტალია), სულ მცირე 150 ადამიანი იმსხვერპლა და 40.000 უბინაოდ დატოვა. 2010 : 102 ადამიანი დაიღუპა რიო-დე-ჟანეიროში მომხდარი წყალდიდობისა და მეწყერის შედეგად. მაოისტმა აჯანყებულებმა 75 ინდოელი ჯარისკაცი მოკლეს კონვოიზე თავდასხმის შედეგად დანტევადას რეგიონში, ჩხატისგარჰის შტატში. 2012 : მალის მეამბოხე ტუარეგებმა აზავადის დამოუკიდებლობა გამოაცხადეს. 2015 : უკრაინელი მოჭადრაკე მარია მუზიჩუკი ქალთა შორის მსოფლიოს ჩემპიონი გახდა. 2024 : პეტერ პელეგრინი სლოვაკეთის პრეზიდენტად აირჩიეს. 1903 : დავით V (დევდარიანი) — საქართველოს კათოლიკოს-პატრიარქი 1928 : უოტსონი, ჯეიმზ — ამერიკელი ბიოქიმიკოსი 1964 : ვუდარდი, დეივიდ — ამერიკელი მწერალი და დირიჟორი 1520 : რაფაელი — იტალიელი ფერმწერი და არქიტექტორი 1528 : დიურერი, ალბრეხტ — გერმანელი მხატვარი 1829 : აბელი, ნილს — ნორვეგიელი მათემატიკოსი 1946 : ჰაუპტმანი, გერჰარტ — გერმანელი მწერალი. 1971 : სტრავინსკი, იგორ — რუსი კომპოზიტორი. 1992 : ვახტანგ ჭაბუკიანი — ქართველი მოცეკვავე, ბალეტმაისტერი და პედაგოგი 1992 : აზიმოვი, აიზეკ — ამერიკელი მწერალი 1994 : ჰაბიარიმანა — რუანდის პრეზიდენტი 2000 : ჰაბიბ ბურგიბა — ტუნისის პრეზიდენტი 2012 : ბინგუ ვა მუთარიკა — მალავის პრეზიდენტი მართლმადიდებელი ეკლესია აღნიშნავს შემდეგი წმინდანების ხსენების დღეს: არტემონ სელევკიელი ზაქარია მმარხველი აგრეთვე: ეთიოპია : გამარჯვების დღე (1941) სხვა თვეები
აბრსკილი

აბრსკილი (აფხ. Абрскьыл [აბრსკჲჷლ]) — „ამირანიანის“ აფხაზური ვარიანტის გმირი. აბრსკილი უმანკოდ ჩაისახა, ამირანივით თავისუფლებისათვის იბრძოდა, თავი ღვთის სწორად მიაჩნდა. ღმერთმა დასაჯა და ჭილოუს მღვიმეში ბოძს მიაჯაჭვა. აბრსკილის თქმულება პირველად ა. იოაკიმოვმა ჩაიწერა. ნიკო მარის აზრით, აბრსკილი „მზის შვილს“ უნდა ნიშნავდეს (აფხაზურად ამირაბირ — მზე და მეგრულად სკილ, სკირ - შვილი), მიხეილ ჩიქოვანი „ამბრის შვილად“ თარგმნის (ამბრი „ამირანიანის“ პერსონაჟია), შ. სალაყაია კი „ქვის შვილად“ მიიჩნევს (აფხაზურედ აბრა ქვას ნიშნავს). ჩიქოვანი მ., ქართული საბჭოთა ენციკლოპედია, ტ. 1, თბ., 1975. — გვ. 36. კიკნაძე ზ., ქართული მითოლოგია, თბილისი: ბაკმი, 2007. — გვ. 11-12, ISBN 978-99940-27-10-1. Салакая Ш. Х., Абхазский народный героический -эпос, Тб., 1966; ↑ გაზეთი „კავკაზი“, 1873, № 66
ანისეტო არსე

ანისეტო არსე (ესპ. Aniceto Arce Ruiz, დ. 17 აპრილი, 1824, ტარიხა, ბოლივია — გ. 14 აგვისტო, 1906, სუკრე, ბოლივია) — ბოლივიელი პოლიტიკოსი, ბოლივიის პრეზიდენტი 1888-1892 წლებში. თანამდებობა დაიკავა 1888 წლის 15 აგვისტოს — დატოვა 1892 წლის 11 აგვისტოს. ბოლივიის პრეზიდენტი ანისეტო არსე (ესპანური) ↑ Canada : Prophecy Provides Background on Pulacayo Property and Commences Evaluation of Historic Tailings. Mena Report (6 დეკემბერი, 2014). დაარქივებულია ორიგინალიდან — 2015-04-02. ციტირების თარიღი: 1 თებერვალი, 2015. ↑ Bruce W. Farcau. The Ten Cents War: Chile, Peru, and Bolivia in the War of the Pacific, 1879-1884. Praeger Publishers, გვ. 188.
მარიანო ბაპტისტა

მარიანო ბაპტისტა (ესპ. Mariano Baptista Caserta, დ. 16 ივლისი, 1832, აიოპაია, ბოლივია — გ. 19 მარტი, 1907, კოჩაბამბა, ბოლივია) — ბოლივიელი პოლიტიკოსი, ბოლივიის პრეზიდენტი 1892–1896 წლებში თანამდებობა დაიკავა 1892 წლის 11 აგვისტოს — დატოვა 1896 წლის 19 აგვისტოს. ბოლივიის პრეზიდენტი
სევერო ფერნანდესი

სევერო ფერნანდესი (ესპ. Severo Fernández Alonso Caballero, დ. 15 აგვისტო, 1849, სუკრე, ბოლივია — გ. 12 აგვისტო, 1925, პოტოსი, ბოლივია) — ბოლივიელი პოლიტიკოსი, ბოლივიის პრეზიდენტი 1896-1899 წწ. თანამდებობა დაიკავა 1896 წლის 19 აგვისტოს — დატოვა 1899 წლის 12 აპრილს. ბოლივიის პრეზიდენტი Segunda página de la Galería presidencial Boliviana. დაარქივებული 2009-03-24 საიტზე Wayback Machine. Historia de Bolivia, 5ª edición, editorial Gisbert.
ხოსე მანუელ პანდო

ხოსე მანუელ პანდო (ესპ. José Manuel Pando Solares, დ. 27 დეკემბერი, 1849, ლა-პასი, ბოლივია — გ. 17 ივნისი, 1917, კენკო, პერუ) — ბოლივიელი პოლიტიკოსი, ბოლივიის პრეზიდენტი 1899-1904 წწ. თანამდებობა დაიკავა 1896 წლის 25 ოქტომბერს — დატოვა 1904 წლის 14 აგვისტოს. ბოლივიის პრეზიდენტი ხოსე-მანუელ-პანდოს პროვინცია
ტელევიზორი

ტელევიზორი — ელექტრონული მოწყობილობა, რომელიც გამოიყენება უკაბელოდ ვიდეო და აუდიო ინფორმაციის მისაღებად და საჩვენებლად ეკრანზე, თუმცა შეუძლია კაბელით დაკავშირების შემთხვევაში ვიდეოფირის ჩვენებაც. პირველი CRT ტიპის, კომერციული მიზნით, გამოშვებული ტელევიზორი დამზადდა Telefunken-ის მიერ გერმანიაში 1934 წელს. შემდეგ უკვე საფრანგეთში (1936), ინგლისში (1936) და აშშ-ში (1938). ყველაზე იაფი ტელევიზორი მეორე მსოფლიო ომამდე ღირდა $125 (რომელიც ახლა ტოლფასია 1863 დოლარისა (2007)), რომელსაც ჰქონდა 8 სმ სიგრძის ეკრანი, ხოლო 30 სმ ეკრანიან ტელევიზორებს შორის ყველაზე იაფი ღირდა $445 ($6633 ახლა). ↑ Telefunken, Early Electronic TV Gallery, Early Television Foundation. ↑ 1934–35 Telefunken დაარქივებული 2008-05-29 საიტზე Wayback Machine. , Television History: The First 75 Years. ↑ 1936 French Television დაარქივებული 2008-05-01 საიტზე Wayback Machine. , Television History: The First 75 Years. ↑ 1936 Baird T5 დაარქივებული 2008-05-29 საიტზე Wayback Machine. , Television History: The First 75 Years. ↑ Communicating Systems, Inc., Early Electronic TV Gallery, Early Television Foundation. ↑ America's First Electronic Television Set დაარქივებული 2008-04-17 საიტზე Wayback Machine. , Television History: The First 75 Years. ↑ American TV Prices დაარქივებული 2016-11-23 საიტზე Wayback Machine. , Television History: The First 75 Years.
აბრსკილის მღვიმე

აბრსკილის მღვიმე (აფხ. Абрскьыл иҳаԥы) — კარსტული მღვიმე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში, მდინარე მოქვის აუზში, კოდორის ქედის სამხრეთ მთისწინეთში. წარმნოქმნილია ნეოგენური ასაკის კირქვებში. მღვიმის შესასვლელი დაშორებულია სოფელ ოტაფს 1,5 კმ, ზღვის დონიდან 260 მ. მღვიმიდან გამოედინება მდინარე აჩყითიზიგო, რომელიც ერთვის მდინარე ოტაფს, მდ. მოქვის მარჯვენა შენაკადს. აბრსკილის მღვიმე 2 კმ სიგრძის მიწისქვეშა ხეობაა. აქ მრავალი მეანდრი და რამდენიმე ვრცელი დარბაზია (სიმაღლე 40 მ-მდე). დარბაზებში სტალაქტიტები, სტალაგმიტები, სვეტები, ფარდები და კირქვული ნაღვენთების მრავალი სხვა ფორმაა. სილამაზით ცნობილია „ფარდებიანი დარბაზი“, „მეანდრის დარბაზი“, „აბრსკილის დარბაზი“, სადაც გადმოცემით ვეება სტალაქტიტზე ლეგენდარული აბრსკილი იყო მიჯაჭვული. გვირაბის სიღრმეში მრავალი განშტოებაა. გვირაბისა და ამ განშტოებათა საერთო სიგრძე 3 კმ-მდეა. ზოგ დარბაზში დალექილია თიხის შრეები, შესასვლელიდან 360 მ მანძილზე იპოვეს მღვიმის დათვის ძვლები, მ. შ. თავის ქალა. მარუაშვილი ლ., დასავლეთ საქართველოს კარსტული ზოლის გეოგრაფიული და სპელეოლოგიური დახასიათების ცდა, «საქართველოს მღვიმეები და გამოქვაბულები», 1963, ტ.1; ენციკლოპედია „საქართველო“, ტ. 1, თბ., 1997. — გვ. 34. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 14.
კაპუცინები

კაპუცინები (ლათ. Ordo Fratrum Minorum Capucinorum; შემოკლ. — კაპუცინები) — კათოლიკური ორდენი. შეიქმნა 1525 წელს ფრანცისკანელთა ორდენის განშტოების სახით. 1619 წლიდან დამოუკიდებელი ორდენია. ორდენის წევრებმა სახელწოდება მიიღეს ანაფორაზე მიკერებული უხეში მაუდის წვეტიანი კაპიუშონის გამო. ორდენის წევრთა მიზანი იყო ადრინდელი ფრანცისკული თემების ასკეტური ხასიათის აღდგენა. კაპუცინებმა დიდი როლი ითამაშეს კონტრრეფორმციაში. ამჟამად ორდენში დაახლოებით 15 ათ. წევრია. დიდი ბრიტანეთში მოქმედებს მათი 10 მონასტერი, ირლანდიაში – 3, უკრაინაში – 6, რუსეთში – 1. გარდა ამისა გააჩნიათ 200-მდე მისია მთელ მსოფლიოში განსაკუთრებით ინდოეთში, ეთიოპიაში და თურქეთში. ვიკისაწყობში არის გვერდი თემაზე: კაპუცინები Ordo Fratrum Minorum Capuccinorum, official website of international order Capuchins in Canada - Mary, Mother of the Good Shepherd Province, official website Capuchins of Ireland - Province of St. Patrick and St. Francis დაარქივებული 2015-09-18 საიტზე Wayback Machine. , official website Capuchins in Britain - Province of Our Lady Assumed Into Heaven and St. Lawrence of Brindisi დაარქივებული 2010-11-11 საიტზე Wayback Machine. Capuchin Franciscan Order - Our Lady of Angels Province დაარქივებული 2018-06-01 საიტზე Wayback Machine. , official website of Capuchin Franciscan Order in Western America The Capuchin-Franciscan Province of St. Joseph (Mid-West USA), official website Province of St. Joseph Vocations Office, website for those interested in becoming a Capuchin friar in the Province of St. Joseph The Capuchin-Franciscan Volunteer Corps (CapCorps), website for those interested in volunteer opportunities ministering with the Capuchins The Capuchin-Franciscans of the Province of Saint Augustine, official website The Capuchin Franciscan Province of the Stigmata დაარქივებული 2011-03-09 საიტზე Wayback Machine. , official website Seraphic Mass Association - Supports the missions entrusted to the Province of Saint Augustine, official website The Province of St. Mary of the Franciscan Capuchin Order, official website Vocational Website დაარქივებული 2006-02-05 საიტზე Wayback Machine. , Official Website for those interested in Joining the St. Mary Province of the Capuchin Franciscan Order. St. Conrad Province of Mid-America, official website Franciscanos Capuchinho (Provincia Portuguesa) Capuchin Friars Minor. კათოლიკური ენციკლოპედია. ნ. ასათიანი, ისტორია 11, "ბაკურ სულაკაურის გამომცემლობა", თბ., 2009, გვ. 344
ციცქა

ციცქა, შანთი, ციცქო, ყვითელი ციცქა — ქართული აბორიგენული თეთრყურძნიანი საღვინე ვაზის ჯიში იმერეთიდან. ივანე ჯავახიშვილის ვარაუდით, ციცქას წარმოშობის ადგილი უნდა ყოფილიყო სოფლები: ციცხე ან ციცქიური (იმერეთი, ხარაგოულის მუნიციპალიტეტი) და თვლიდა, რომ ამ ჯიშის სახელწოდებაც მისი პირვანდელი გავრცელების ადგილთან უნდა ყოფილიყო დაკავშირებული. საკუთრივ ზემო იმერეთში ამ ჯიშს შაწთის და ციცქოს ეძახიან, ცენტრალურ იმერეთში კი მამალ ციცქას (სინამდვილეში, მამალი ციცქა მისი ვარიაციაა). ციცქა დასავლეთ საქართველოს ერთ-ერთი უძველესი ჯიშია. ამჟამად ფართოდაა გავრცელებული ზესტაფონის, ხარაგოულის და თერჯოლის მუნიციპალიტეტებში. მცირე ნარგავებად კ,-რაჭა-ლეჩხუმში, სამეგრელოში, აფხაზეთში, გურიაში, ქართლსა და აჭარაში. ციცქა ქვეყნის ფარგლებს გარეთაც იყო გატანილი და მის ნარგავებს ყოფილ საბჭოთა რეს-პუბლიკებში, გავრცელებული ფართობის მიხედვით, რქაწითლისა და ცოლიკოურის შემდეგ მესამე ადგილი ეჭირა (5739,3 ჰექტ.). ზრდასრული ფოთოლი საშუალო ზომისაა, მომრგვალო ან ოდნავ წაგრძელებული ფორმის. სამ-ხუთნაკვთიანი. ფოთლის ქვედა მხარე სქლადაა დაფარული მონაცრისფრო აბლაბუდისე-ბრ-ჯაგრისებრი შებუსვით. ყვავილი ორსქესიანია. მტევანი საშუალო ზომისაა, კონუსური ან ცილინდრულ-კონუსური ფორმის, ზოგჯერ ფრთიანი, კუმსი ან ძლიერ კუმსი. გვხვდება საშუალო სიკუმსის მტევნებიც. მარცვალი საშუალო ზომისაა, მომრგვალო ან ოდნავ ოვალური. სრულ სიმწიფეში მომწვანო-მოყვითალოა, მზის მხარეს კი მოქარვისფრო ელფერით. თხელკანიანია, ცვილისებრი ფიფქით უხვად დაფარული. რბილობი საკმაოდ ხორციანია, მაგრამ უფრო წვნიანი. ძალიან სასიამოვნო, ტკბილი და მომჟავო გემოთი. ჯიში საშუალო ზრდისა და მაღალმოსავლიანია. სავეგეტაციო პერიოდი კვირტის გაშლიდან სრულ სიმწიფემდე 176 დღეა. სრულ სიმწიფეში ოქტომბრის მეორე ნახევრიდან შედის. მტევნის წონა 130-400 გრამია, საჰექტარო მოსავლიანობა კი 10.0-12.0 ტონა. ყურძნის სრული სიმწიფის პერიოდში მისი შაქრიანობა აღწევს 18-25%-ს, მჟავიანობა — 6.5-10.5 გ/ლ-ს. ციცქა მაღალხარისხიანი საღვინე ჯიშია. მისგან მზადდება ევროპული და იმერული ტიპის თეთრი ღვინოები, ცქრიალა ღვინო და საუკეთესო საბრენდე სპირტი. სუფრის ღვინო ღია ჩალისფერია მომწვანო იერით. ხასიათდება სხეულით, ენერგიით და ხალისით. გემო ნაზი და ჰარმონიული აქვს. დაძველებისას ივითარებს მეტად ნაზ სასიამოვნო ბუკეტს. ისტორიულად, საუკეთესო ღვინოებად ითვლებოდა ციცქასა და ცოლიკოურის თანაბარი ნაზავი და ასევე ციცქასა და დოდნდღლაბი მჭკნარას კუპაჟი. საუკეთესო მიკროზონებია: კვალითი, სვირი, ფუთი, ილემი. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 446 ქართული საბჭოთა ენციკლოპედია, ტ. 11, თბ., 1987. — გვ. 236. ხარბედია მ., „ქართული ღვინის გზამკვლევი“, გვ. 54, თბ., 2013 ჯიშების მრავალფეროვნება დაარქივებული 2016-12-24 საიტზე Wayback Machine.